Ο ρόλος των κυτταροκινών στη φυσιοπαθολογία του αποφρακτικού ίκτερου
Creators: name: Μίρελης, Χαράλαμπος Γ.
Publisher: name: Aristotle University of Thessaloniki
Year: 2006
Subjects: Συστηματική φλεγμονώδης αντίδραση
Systemic inflammatory reaction syndrome

description: Ο αποφρακτικός ίκτερος συνοδεύεται συχνά από το φαινόμενο της βακτηριδιακής αλλόθεσης, την ενδοτοξιναιμία, την κυτταροκιναιμία ενώ προκαλεί την ανάπτυξη συστηματικής φλεγμονώδους αντίδρασης (ΣΦΑ). Αν δεν αρθεί το αίτιο της απόφραξης και προστεθεί ισχυρός λοιμογόνος παράγοντας, η ΣΦΑ μεταπίπτει σε σήψη. Ο συνδυασμός σήψης και θετικής αιμοκαλλιέργειας καλείται σηψαιμία. Η πολυοργανική δυσλειτουργία, η πολυοργανική ανεπάρκεια και ο θάνατος αποτελούν επακόλουθα της σήψης. Ως πειραματόζωα χρησιμοποιήθηκαν 29 ενήλικοι κόνικλοι της φυλής New Zealand, τα οποία διαιρέθηκαν σε 3 ομάδες. Η ομάδα Α αποτέλεσε την ομάδα ελέγχου και περιελάμβανε 8 πειραματόζωα που υποβλήθηκαν μόνο σε λαπαροτομία, η υποομάδα Β1 περιελάμβανε 13 πειραματόζωα που εμφάνισαν θετικές αιμοκαλλιέργειες, ενώ η υποομάδα Β2 περιελάμβανε 8 πειραματόζωα που δεν εμφάνισαν θετικές αιμοκαλλιέργειες, μέχρι τη στιγμή της θυσίας τους. Τα πειραματόζωα των υποομάδων Β1 και Β2 που αποτέλεσαν την ομάδα μελέτης, υποβλήθηκαν σε πλήρη απόφραξη του χοληδόχου πόρου. Την ημέρα προ του χειρουργείου, την 1η, την 3η , την 5η και την 7η μετεγχειρητική ημέρα γινόταν αιμοληψία 8 ml αίματος για προσδιορισμό του αιματοκρίτη, της αιμοσφαιρίνης, των λευκών αιμοσφαιρίων (γενική αίματος), των τρανσαμινασών (SGOT, SGPT), της αλκαλικής φωσφατάσης, της γ-γλουταμυλικής τρανσφεράσης, της χολερυθρίνης (ολική, άμεση, έμμεση), της ουρίας, της κρεατινίνης, του TNF-α, της IL-1β, της IL-2 και του TGF-β ενώ δύο φορές ημερησίως γινόταν καταγραφή των σφύξεων και της θερμοκρασίας στο ορθό. Λίγο πριν τη θυσία τους συλλεγόταν χολή από το χοληδόχο πόρο και δείγμα περιτοναϊκού υγρού για καλλιέργεια. Επιπλέον, λαμβάνονταν ιστοτεμάχια ήπατος, νεφρού και πνεύμονα για έλεγχο σε οπτικό μικροσκόπιο. Συγκριτικά με τα πειραματόζωα της υποομάδας Β2 και της ομάδας Α, τα πειραματόζωα της υποομάδας Β1 εμφάνισαν ταχύτερη κλινικοεργαστηριακή επιδείνωση, βαρύτερες παθολογοανατομικές αλλοιώσεις και μεγαλύτερη συγκέντρωση τόσο των προφλεγμονωδών κυτταροκινών TNF-α και IL-1β όσο και των αντιφλεγμονωδών κυτταροκινών IL-2 και TGF-β. Ο λόγος που η σηψαιμία εξαιτίας αποφρακτικού ικτέρου, συγκριτικά με τη συστηματική φλεγμονώδη αντίδραση, συνοδεύεται από υψηλότερη συγκέντρωση κυτταροκινών, είναι άγνωστος και χρήζει περαιτέρω έρευνα
description: Obstructive jaundice is frequently associated with bacterial translocation, toxemia, cytokinemia and systemic inflammatory reaction syndrome (SIRS). Sepsis is developed from SIRS if obstruction is maintained and strong infectious factor is added. The combination of sepsis and positive blood culture is called septicemia. The result of septic syndrome is multiple organ dysfunction syndrome (MODS), multiple organ failure syndrome (MOFS), and death. Twenty-nine adult, New Zealand race, rabbits were used and divided into three groups. The animals in control group A (n=8) underwent laparotomy only. The animals in subgroup B1 (n=13) with positive blood culture and in subgroup B2 (n=8) with negative blood culture, underwent ligation of the common bile duct. Subgroups B1 and B2 consisted the study group. All the animals, the day prior to surgery, the 1st, 3rd, 5th, and 7th postoperative day 8cc of blood were sampled for calculation of hematocrite, hemoglobin, white blood cell type, transaminases (SGOT, SGPT), alkaline phosphatase, γ-gloutamyl-transpherase, bilirubin (total, conjugated, non-conjugated), urea, creatinine, tumour growth factor-α (TNF-α), interleukine-1β (IL-1β), interleukine-2 (IL-2) and transforming growth factor-β (TGF-β). Twice daily the pulse rate and the rectal temperature were recorded. Clinical and laboratory deterioration, severe histopathological changes, and high concentration of proinflammatory cytokines TNF-α, IL-1β and anti-inflammatory cytokines IL-2, TGF-β were recorded in animals of subgroup B1 when compared to animals of groups B2 and A The reason of higher concentration of cytokines in septicemia of obstructive jaundice, in comparison to SIRS, is unknown and further studies are required.